2

2. ปัจจัยความเสี่ยง

บริษัทฯได้ตระหนักถึงความสำคัญของการบริหารความเสี่ยงภายใต้การเปลี่ยนแปลงที่ส่งผลกระทบต่อธุรกิจทั้งจากปัจจัยภายในและภายนอก
โดยถือว่าการบริหารความเสี่ยงเป็นองค์ประกอบที่สำคัญของทุกกระบวนการในการดำเนินธุรกิจ
เพื่อให้สอดคล้องกับนโยบายการกำกับดูแลกิจการที่ดีตามหลักการบรรษัทภิบาล
ธุรกิจรับประกันวินาศภัยถือเป็นธุรกิจที่ให้บริการทางการเงินที่เกี่ยวข้องโดยตรงกับการบริหารความเสี่ยงที่อาจส่งผลกระทบให้บริษัทประกันภัยขาดทุนและล้มละลาย
ซึ่งจะส่งผลกระทบต่อผู้เอาประกันภัย บริษัทฯ
จึงให้ความสำคัญกับการพิจารณารับเสี่ยงภัยตามหลักวิชาการ
และมีการกระจายความเสี่ยงภัยไปยังผู้รับประกันภัยต่อที่มีสถานภาพทางการเงินมั่นคง นอกจากนี้
บริษัทฯยังดำเนินการอยู่ภายใต้กฎระเบียบ และ
ข้อกำหนดของสำนักงานคณะกรรมการกำกับและส่งเสริมการประกอบธุรกิจประกันภัยอย่างเคร่งครัดอีกด้วย

ดังนั้น การดำเนินกิจการของบริษัทฯในปี 2554 จึงตั้งอยู่บนความระมัดระวัง
เน้นการปรับปรุงประสิทธิภาพภายในเพื่อให้การรุกออกไปข้างนอกประสบความสำเร็จมากยิ่งขึ้น
ทั้งนี้ปัจจัยความเสี่ยงที่สำคัญ และ อาจมีผลกระทบต่อบริษัทฯ ตลอดจนแนวทางแก้ไขและป้องกัน
สามารถสรุปได้ดังต่อไปนี้

1.  ความเสี่ยงด้านกลยุทธ์ (Strategic Risk)

เป็นความเสี่ยงจากการกำหนดนโยบาย  กลยุทธ์ 
แผนการดำเนินงานและการนำไปปฏิบัติอย่างไม่เหมาะสมหรือไม่สอดคล้องกับปัจจัยภายในและสภาพแวดล้อมภายนอก
ทำให้มีผลกระทบต่อเป้าหมายรายได้ของบริษัทฯ
ซึ่งเป็นผลมาจากสภาพการแข่งขันของผู้ประกอบการที่สูงมากยิ่งขึ้น 

ปัจจัยที่ต้องนำมาพิจารณาในการกำหนดกลยุทธ์ ได้แก่ประเด็นภัยธรรมชาติ
การเติบโตของเศรษฐกิจไทย ระดับความเชื่อมั่นของประชาชนต่อเศรษฐกิจไทย 
ระดับความรุนแรงในการแข่งขันของธุรกิจประกันภัย   ความไม่แน่นอนทางการเมือง
การเปลี่ยนแปลงกฎระเบียบในการกำกับดูแลธุรกิจของหน่วยงานกำกับดูแล
รวมถึงผลกระทบจากวิกฤติหนี้สาธารณะของประเทศในแถบยุโรป ปัจจัยที่กล่าวมานี้
ล้วนส่งผลกระทบต่อการดำเนินธุรกิจไม่ในทางตรงก็ในทางอ้อม
ในอนาคตนั้นมีแนวโน้มสูงที่บริษัทประกันภัยจะรวมเข้าด้วยกันหรือไม่ก็ร่วมลงทุนกับบริษัทประกันภัยต่างชาติเพื่อที่จะเสริมฐานทุนและความเชี่ยวชาญด้านการประกันภัย
ทั้งนี้เพื่อเป็นการเพิ่มขีดความสามารถในการแข่งขัน  ดังนั้นบริษัทประกันภัยจึงหันมาให้ความสำคัญ
การพัฒนาคน เทคโนโลยี และการบริการ และการบริหารความเสี่ยงมากขึ้น
 มีการพัฒนารูปแบบกรมธรรม์ที่หลากหลายมากขึ้น
สามารถตอบสนองต่อความต้องการของลูกค้าได้ดีขึ้น
หรือพัฒนาช่องทางการจำหน่ายใหม่ๆเพื่อการเข้าถึงลูกค้าได้มากขึ้น   ในช่วง 10
ปีที่ผ่านมาบริษัทฯได้เริ่มพัฒนาให้มีขีดความสามารถในการแข่งขันสูงขึ้นตามลำดับโดยได้รุกขยายงานด้าน
Non Motor มากขึ้นรวมถึงได้สร้างความแตกต่างทั้งการบริการและผลิตภัณฑ์
ทั้งนี้เพื่อสร้างคุณประโยชน์ของตราสินค้าให้มีความแข็งแกร่ง (Strong Brand Value) 
การเพิ่มความหลากหลายของผลิตภัณฑ์  การจัดตั้ง

3

ศูนย์ Call Center เบอร์เดียวทั่วไทย
รวมทั้งการการันตีการไปถึงสถานที่เกิดเหตุเร็วและการการันตีการซ่อมรถเสร็จตรงตามมาตรฐานเวลาซ่อม
เป็นตัวอย่างในสิ่งที่บริษัทฯได้ดำเนินการตามกลยุทธ์การสร้างความประทับใจให้ลูกค้า
ตลอดเวลาที่ผ่านมาที่บริษัทฯสามารถพัฒนาบริการให้ดีขึ้นเนื่องจากบริษัทฯดำเนินนโยบายการกำหนดราคาหรืออัตราเบี้ยประกันให้เพียงพอ
จึงสมารถนำกำไรมาพัฒนาศักยภาพขององค์กรให้สูงขึ้นอย่างต่อเนื่อง

2.  ความเสี่ยงของภัยที่เกิดจากการรับประกันภัย (Insurance Risk)

เป็นความเสี่ยงที่เกิดจากความผันผวนของความถี่ ความรุนแรง
และเวลาที่เกิดความเสียหายที่เบี่ยงเบนจากสมมุติฐานที่ใช้ในการกำหนดอัตราเบี้ยประกันภัย
การคำนวณเงินสำรองและการพิจารณารับประกันภัย

ปัจจัยความเสี่ยงของภัยที่เกิดจากการรับประกันภัยที่สำคัญของบริษัทฯ คือ
การเปลี่ยนแปลงของระดับความถี่และความรุนแรงของภัยที่บริษัทฯรับโอนความเสี่ยง
ทั้งจากภัยธรรมชาติ ซึ่งเป็นผลมาจากการเปลี่ยนแปลงของปัญหาสิ่งแวดล้อม
เพื่อเป็นการป้องกันความเสี่ยงในด้านนี้ บริษัทฯ
จึงได้วางหลักเกณฑ์การพิจารณารับประกันอย่างชัดเจนและรอบคอบ
โดยพิจารณาถึงธุรกิจของผู้เอาประกันภัยและลักษณะการใช้งานของรถยนต์
นำข้อมูลสถิติการเกิดอุบัติเหตุและอัตราสินไหมของรถยนต์แต่ละประเภทมาเทียบเคียงกับข้อมูลของอุตสาหกรรม
เพื่อลดความเสี่ยงภัยและเป็นแนวทางในการรับประกันภัยนอกจากนี้ยังได้ปรับปรุงมาตรฐานการจัดการสินไหมให้มีความรัดกุม
เป็นธรรม และคล่องตัวมากยิ่งขึ้น

นอกจากนี้ ความเสี่ยงภัยอันอาจเกิดจากอุบัติภัยรุนแรง ที่ไม่สามารถคาดการณ์ได้
ก็เป็นปัจจัยเสี่ยงอีกข้อหนึ่งที่ไม่สามารถมองข้ามได้
เนื่องจากอาจส่งผลกระทบต่อเสถียรภาพของบริษัทฯได้
ดังนั้นบริษัทฯจึงจัดให้มีการกระจายความเสี่ยงภัย ตามหลักวิชาการของการประกันภัย เพื่อให้บริษัทฯ
มีความ สามารถรองรับเหตุการณ์ความเสียหายใหญ่ที่อาจเกิดขึ้น เช่น อุทกภัย วาตภัย พิบัติภัยต่าง
ๆ โดยมีการจัดซื้อสัญญาประกันภัยต่อ Excess Of Loss
สำหรับการประกันภัยรถยนต์ภาคสมัครใจซึ่งบริษัทฯ เป็นผู้รับประกันภัยรถยนต์รายใหญ่ในอุตสาหกรรม
โดยได้จำกัดความเสี่ยงภัยของบริษัทฯไว้เพียงจำนวน 7.5 ล้านบาท ต่อ 1 เหตุการณ์
ส่วนเกินจากจำนวนนี้ ผู้รับประกันภัยต่อจะเข้ามารับผิดชอบแทนบริษัทฯ
โดยผู้รับประกันภัยต่อจะจำกัดความรับผิดชอบสูงสุดไว้ไม่เกิน 22.5 ล้านบาทต่อ 1 เหตุการณ์
สำหรับปี 2555 บริษัทฯ ตระหนักดีว่า หากการบริหารจัดการน้ำของรัฐบาลล่าช้า
โอกาสที่จะเกิดอุทกภัยซ้ำกับปีที่ผ่านมาอาจเกิดขึ้นได้
ประกอบกับความต้องการของประชาชนในการซื้อประกันภัยรถยนต์สำหรับความเสียหายจากน้ำท่วมมีเพิ่มขึ้น
ดังนั้นบริษัทฯจึงได้มีการซื้อประกันต่อแบบ Excess of Loss เพิ่มจากเดิมหลายเท่าตัว
โดยจำกัดความรับผิดชอบสูงสุดของผู้รับประกันภัยต่อเพิ่มขึ้นเป็นไม่เกิน 192.50 ล้านบาท

4

ต่อ 1 เหตุการณ์
เพื่อเป็นการบริหารความเสี่ยงของบริษัทฯโดยโอนความรับผิดให้กับผู้รับประกันต่อเพิ่มขึ้น

3.  ความเสี่ยงด้านสภาพคล่อง (Liquidity Risk)

เป็นความเสี่ยงที่เกิดจากการที่บริษัทฯไม่สามารถชำระหนี้สินหรือภาระผูกพันเมื่อถึงกำหนด
เนื่องจากไม่สามารถเปลี่ยนสินทรัพย์ให้เป็นเงินสดได้ หรือไม่สามารถจัดหาเงินทุนได้เพียงพอ
หรือสามารถจัดหาเงินทุนได้แต่มีต้นทุนที่สูงเกินกว่าที่จะยอมรับได้ ดังนั้น
บริษัทฯจึงจำเป็นต้องมีเงินกองทุนที่มากพอที่จะรองรับการประกอบธุรกิจ
ตลอดจนรองรับเหตุการณ์ที่ไม่คาดคิดที่อาจจะเกิดขึ้น
และเป็นเงินกองทุนที่สร้างความมั่นใจให้กับผู้เอาประกันภัยว่าบริษัทฯสามารถปฏิบัติตามภาระผูกพันได้
นอกจากนี้บริษัทยังลงทุนในสินทรัพย์ที่มีสภาพคล่องสูง
ประกอบกับมีการบริหารจัดการที่มีประสิทธิภาพสามารถรักษาระดับเงินสดในมือให้อยู่ในระดับที่เหมาะสมตลอดเวลา
ทำให้เชื่อมั่นว่า ความเสี่ยงด้านสภาพคล่องอยู่ในระดับที่ควบคุมได้ อย่างไรก็ตาม
การดำรงเงินกองทุนที่มากเกินไปอาจทำให้บริษัทฯเสียโอกาสในการนำเงินกองทุนนี้ไปบริหารจัดการเพื่อให้เกิดประโยชน์สูงสุด
ตามประกาศนายทะเบียนเรื่อง การดำรงเงินกองทุนของบริษัทประกันวินาศภัยตามระดับความเสี่ยง
ลงวันที่ 31 สิงหาคม 2554 ได้กำหนดว่า บริษัทฯ จะต้อง
มีอัตราส่วนความเพียงพอของเงินกองทุนไม่ต่ำกว่า ร้อยละ 125 โดยข้อมูล ณ 30 กันยายน 2554
บริษัทฯมีอัตราส่วนดังกล่าวที่ร้อยละ 607.26 และ บริษัทฯ
ยังคงมีเงินกองทุนส่วนเกินกว่าที่กฎหมายกำหนดเป็นจำนวนถึง 2,930 ล้านบาท

4.  ความเสี่ยงในด้านการปฏิบัติการ (Operational Risk)

เป็นความเสี่ยงที่อาจเกิดจาก
ความผิดพลาดในการดำเนินงานซึ่งอาจมีสาเหตุมาจากประสิทธิภาพของบุคลากรหรือระบบงานซึ่งหมายรวมถึงระบบการติดตามควบคุม
และระบบเทคโนโลยีสารสนเทศ
  ผลของความเสี่ยงดังกล่าวอาจเป็นความเสียหายที่วัดค่าเป็นจำนวนเงินได้ 
หรือความเสียหายที่ไม่สามารถวัดมูลค่าเป็นตัวเงินได้ เช่น
ความเสียหายต่อภาพลักษณ์ชื่อเสียงอันดีงามของบริษัทฯ

 เพื่อลดความเสี่ยงดังกล่าว  ฝ่ายตรวจสอบภายในของบริษัทฯ
จะเป็นผู้ตรวจสอบการปฏิบัติงานทุกๆด้านรวมทั้งการตรวจสอบระบบเทคโนโลยีสารสนเทศ
พร้อมทั้งให้คำแนะนำในการปรับปรุงระบบและกระบวนการทำงาน
เพื่อให้เกิดความเสี่ยงด้านปฏิบัติการให้น้อยที่สุด นอกจากนี้หน่วยงานทุกระดับในบริษัทฯ
ยังถือเป็นภารกิจสำคัญที่จะต้องติดตาม ควบคุม
และประเมินผลด้านปฏิบัติการเพื่อให้ความเสี่ยงด้านปฏิบัติการอยู่ในระดับที่ควบคุมได้

5.  ความเสี่ยงด้านตลาด (Market Risk)

เป็นความเสี่ยงที่เกิดจากการเปลี่ยนแปลงของราคาตลาดของสินทรัพย์ที่ลงทุน อัตราดอกเบี้ย
อัตราแลกเปลี่ยนเงินตราระหว่างประเทศ ราคาตราสารทุนและราคาสินค้าโภคภัณฑ์

5

นอกเหนือจากรายได้จากการรับประกันภัยแล้ว
รายได้หลักของธุรกิจประกันวินาศภัยอีกส่วนหนึ่งคือรายได้จากการลงทุน ดังนั้น
การนำเบี้ยประกันภัยรับไปลงทุนเพื่อก่อให้เกิดผลตอบแทนที่สูงโดยมีความเหมาะสมกับระดับความเสี่ยง
จึงเป็นสิ่งสำคัญของธุรกิจประกันวินาศภัย ซึ่งต้องอาศัยความเชี่ยวชาญและรอบคอบ
เนื่องด้วยการลงทุนนั้นมีความเสี่ยง อย่างไรก็ดี การลงทุนของบริษัทประกันภัยนั้น
บริหารภายใต้การดูแลของสำนักงานคณะกรรมการกำกับและส่งเสริมการประกอบธุรกิจประกันภัย
โดยการลงทุนของบริษัทฯต้องเป็นไปตามหลักเกณฑ์ของประกาศกระทรวงพาณิชย์เรื่อง
การลงทุนประกอบธุรกิจอื่นของบริษัทประกันวินาศภัย

อย่างไรก็ตาม บริษัทฯ มีคณะกรรมการลงทุนเป็นผู้กำหนดเป้าหมายและนโยบายในการลงทุนที่ชัดเจน
โดยเน้นการลงทุนหลักทรัพย์ที่มีความเสี่ยงต่ำ มีความมั่นคง
ให้ผลตอบแทนในอัตราที่เหมาะสมและสม่ำเสมอโดยผ่านการอนุมัติสัดส่วนประเภทการลงทุนจากคณะกรรมการ
บริษัทฯได้ว่าจ้างผู้มีประสบการณ์และเชี่ยวชาญทางด้านการลงทุน คือ บริษัท
หลักทรัพย์จัดการกองทุนทิสโก้ จำกัด บริษัท หลักทรัพย์จัดการกองทุนแอสเซท พลัส จำกัด บริษัท
หลักทรัพย์จัดการกองทุนกสิกรไทย จำกัด และ บริษัท หลักทรัพย์จัดการกองทุน เอ็ม เอฟ ซี จำกัด
(มหาชน) ให้เป็นผู้บริหารเงินลงทุนในหุ้นทุนของบริษัทฯ บางส่วน
โดยกำหนดนโยบายการลงทุนของบริษัทฯคือลงทุนในหุ้นที่มีปัจจัยพื้นฐานที่ดีรองรับเป็นเกณฑ์

สำหรับการลงทุนในหลักทรัพย์ที่จดทะเบียนในตลาดหลักทรัพย์ฯนั้นมีปัจจัยเสี่ยงจากกรณีความผันผวนของราคาในตลาดหลักทรัพย์ฯ
และ ผลการดำเนินงานของบริษัทจดทะเบียนที่ออกหลักทรัพย์นั้น
แต่การลงทุนดังกล่าวของบริษัทฯเป็นการลงทุนระยะยาว ซึ่งจะเน้นลงทุนในหลักทรัพย์ที่มีปัจจัยพื้นฐาน
ดี ณ วันที่ 31 ธันวาคม 2554
บริษัทฯมียอดขาดทุนที่ยังไม่เกิดขึ้นจากการเปลี่ยนแปลงมูลค่าของเงินลงทุนสุทธิรวมทั้งสิ้น 2.86
ล้านบาท ซึ่งแสดงยอดอยู่ในส่วนของผู้ถือหุ้น

สำหรับความเสี่ยงจากการลงทุนในตราสารหนี้นั้น บริษัทฯ ไม่ได้รับผลกระทบมากนัก เนื่องจาก
บริษัทฯ เน้นการลงทุนในตราสารหนี้ที่มีสภาพคล่อง คือมีตลาดรอง (Secondary Market)
และเป็นการลงทุนระยะยาวหรือถือไว้จนครบกำหนด
ดังนั้นการเปลี่ยนแปลงของราคาตราสารหนี้ที่เกิดจากการเปลี่ยนแปลงของอัตราผลตอบแทนในตลาดก็จะส่งผลกระทบต่องบดุล
ในส่วนของผู้ถือหุ้นเท่านั้น นอกจากนี้ เนื่องจากบริษัทฯ จะลงทุนในตราสารหนี้ที่ผู้ออกมี Credit
Rating ตั้งแต่ A- ขึ้นไปเท่านั้น ซึ่งตามหลักเกณฑ์ของประกาศกระทรวงพาณิชย์ เรื่อง
การลงทุนประกอบธุรกิจอื่นของบริษัทประกัน วินาศภัย กำหนดให้อยู่ที่เกณฑ์ไม่ต่ำกว่า BBB
หรือเทียบเท่า จึงทำให้ความเสี่ยงในด้านการผิดนัดชำระหนี้มีน้อยมาก

อย่างไรก็ตาม ความเสี่ยงด้านตลาดก็ยังขึ้นกับปัจจัยภายนอก เช่น สภาวะการเงิน การคลัง
ปัญหาทางด้านการเมือง รวมทั้งความเชื่อมั่นในการลงทุนของนักลงทุนทั้งในประเทศและต่างประเทศ
ซึ่งเป็นปัจจัยความเสี่ยงที่ไม่อาจควบคุมได้ แต่บริษัทฯ
ก็ได้ติดตามและวิเคราะห์ข้อมูลข่าวสารด้านตลาดเงิน และ

6

ตลาดทุน อย่างใกล้ชิด
เพื่อจะได้ดำเนินการปรับพอร์ตการลงทุนให้สอดคล้องกับสภาวการณ์ที่เปลี่ยนแปลงไปอย่างทันท่วงที

6.  ความเสี่ยงด้านเครดิต (Credit Risk)

เป็นความเสี่ยงที่เกิดจากคู่สัญญาไม่สามารถปฏิบัติตามภาระที่ตกลงไว้กับบริษัทฯ
รวมถึงโอกาสที่คู่สัญญาจะถูกปรับลดอันดับความน่าเชื่อถือ

ปัจจัยความเสี่ยงด้านเครดิตที่สำคัญของบริษัทฯคือ
ผู้รับประกันภัยต่อไม่สามารถชำระค่าสินไหมทดแทนให้กับบริษัทได้ และ
ตัวแทนหรือนายหน้าไม่ปฏิบัติตามเงื่อนไขการจ่ายชำระค่าเบี้ยประกันภัยที่ได้ตกลงไว้กับบริษัทฯ
ดังนั้นเพื่อเป็นการลดความเสี่ยงในด้านการบริหารการจัดเก็บเบี้ยประกันภัย บริษัทฯ
จึงได้ดำเนินการจัดทำมาตรการควบคุมและป้องกันความเสี่ยงดังนี้

-   กำหนดหลักเกณฑ์ในการพิจารณาคัดเลือกตัวแทนอย่างรัดกุม
    กล่าวคือนอกจากพิจารณาศักยภาพในด้านการขายแล้ว บริษัทฯ
    ยังพิจารณารวมไปถึงสถานภาพทางการเงิน ประวัติในการประกอบธุรกิจ
    และความสามารถในการชำระเบี้ย
    ตลอดจนกำหนดให้ตัวแทนต้องมีหลักทรัพย์หรือบุคคลค้ำประกันในวงเงินเครดิตที่บริษัทฯ
    เป็นผู้กำหนด

-   จัดตั้งหน่วยงานติดตามทวงถามเบี้ยประกันภัยค้างรับ โดยกำหนดมาตรการวิธีการทวงถามหนี้
    และระยะเวลาการให้เครดิตที่เหมาะสม ควบคุมไม่ให้ตัวแทน หรือ
    นายหน้ามีเบี้ยประกันภัยค้างรับเกินกว่าวงเงินที่ได้รับอนุมัติไว้
    ตรวจสอบระบบบัญชีเบี้ยประกันภัยค้างรับ
    และรายงานผลการติดตามทวงถามให้กรรมการบริษัทฯ รับทราบทุกๆ เดือน
    กรณีที่เก็บเงินไม่ได้ บริษัทฯ จะดำเนินการยกเลิกกรมธรรม์
    โดยปฏิบัติตามระเบียบข้อบังคับของสำนักงานคณะกรรมการกำกับและส่งเสริมการประกอบธุรกิจประกันภัย
    อย่างเคร่งครัด และ มีการกำหนดมาตรการ
    เพื่อจะเพิ่มสัดส่วนเบี้ยประกันภัยค้างรับให้สามารถประเมินราคาตามระเบียบข้อบังคับของสำนักงานคณะกรรมการกำกับและส่งเสริมการประกอบธุรกิจประกันภัยได้
    โดยเพิ่มประสิทธิภาพการติดตามเร่งรัดและขอความร่วมมือกับตัวแทนมากยิ่งขึ้น

7.  ความเสี่ยงจากการพึ่งพิงลูกค้ารายใหญ่

  บริษัทฯ มีช่องทางการจำหน่ายหลายช่องทาง โดยพยายามขยายฐานลูกค้าของบริษัทฯ ให้กว้าง

ขึ้นเพื่อลดความเสี่ยงในการพึ่งพายอดเบี้ยประกันจากบุคคล ตัวแทน
หรือนิติบุคคลใดบุคคลหนึ่งมากเกิน ไป
ปัจจุบันการประกันภัยรถยนต์โดยอาศัยตัวแทนหรือนิติบุคคลรายใหญ่ของบริษัทฯ อยู่ในระดับที่น่าพอใจ
โดยยอดเบี้ยประกันสูงสุดของตัวแทน 10 อันดับแรก เทียบกับมูลค่าเบี้ยประกันภัยรวมเฉลี่ยทั้งปี
2554 อยู่ที่อัตราร้อยละ 34.11 เพิ่มขึ้นจากปีที่แล้วที่มีอัตราเท่ากับร้อยละ 31.38
โดยในปีปัจจุบันบริษัทฯ มีอัตราพึ่งพิงเบี้ยประกันสูงสุดอยู่ที่ ร้อยละ 6.60

7

8.  ความเสี่ยงในด้านการดำเนินธุรกิจอย่างต่อเนื่อง และ
    ความปลอดภัยของระบบข้อมูลสารสนเทศ

  บริษัทฯ มีฐานข้อมูลลูกค้าเป็นจำนวนมากและจัดเก็บอยู่ในระบบคอมพิวเตอร์ ข้อมูลสำคัญและ

ข้อมูลสถิติต่างๆจัดได้ว่ามีความสำคัญต่อการดำเนินงาน
ดังนั้นหากมีเหตุการณ์ที่ทำให้ฐานข้อมูลดังกล่าวเกิดความสูญเสีย หรือ เสียหาย เช่น กรณีเกิดอัคคีภัย
เกิดน้ำท่วม แผ่นดินไหว ระบบไฟฟ้าขัดข้อง ระบบคอมพิวเตอร์ไม่สามารถใช้งานได้
ก็จะส่งผลกระทบต่อการให้บริการลูกค้า และผู้มีส่วนเกี่ยวข้อง
ดังนั้นเพื่อเป็นการป้องกันความเสี่ยงด้านนี้ บริษัทฯ
จึงดำเนินการจัดตั้งคณะกรรมการเพื่อจัดทำแผนรองรับเหตุการณ์ความเสียหายที่อาจเกิดขึ้นกับองค์กร
โดยมีการจัดตั้งศูนย์คอมพิวเตอร์สำรองไว้ที่อาคารสาขาเทพารักษ์ เลขที่ 2129 หมู่ที่7
ถนนเทพารักษ์ แขวงเทพารักษ์ เขตเมืองสมุทรปราการ จังหวัดสมุทรปราการ
เพื่อให้มั่นใจว่าจะไม่เกิดความเสียหายต่อข้อมูลเมื่อมีเหตุฉุกเฉิน

นอกจากนี้เพื่อเป็นการป้องกันความเสียหายที่อาจจะเกิดขึ้นจากการรั่วไหลของฐานข้อมูลลูกค้าไปยังแหล่งอื่น
บริษัทฯ ยังได้กำหนดมาตรการในการเข้าถึงข้อมูล ในแต่ละลำดับชั้นตามอำนาจที่มีการมอบหมาย
เพื่อสร้างความเชื่อมั่นว่าจะไม่มีการรั่วไหลของข้อมูลไปยังบุคคลภายนอก
มีการติดตั้งระบบซอฟต์แวร์ป้องกันผู้บุกรุก (Fire Wall) และระบบการตรวจสอบไวรัสคอมพิวเตอร์
โดยมีการประยุกต์ใช้เทคโนโลยีใหม่ๆอย่างสม่ำเสมอ เพื่อให้ทันกับการเปลี่ยนแปลงของเทคโนโลยี